ประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการในการเลือกตั้งคณะกรรมการสวัสดิการในสถานประกอบกิจการ

ประกาศกรมสวัสดิการและคุ้มครองแรงงาน

ประกาศกรมสวัสดิการและคุ้มครองแรงงาน
เรื่อง
หลักเกณฑ์และวิธีการในการเลือกตั้งคณะกรรมการสวัสดิการ
ในสถานประกอบกิจการ
------------
                        อาศัยอำนาจตามความในมาตรา
๙๖ วรรคสอง แห่งพระราชบัญญัติคุ้มครองแรงงาน
พ.ศ. ๒๕๔๑ อธิบดีกรมสวัสดิการและคุ้มครองแรงงานจึงออกประกาศไว้
ดังต่อไปนี้
                        ข้อ
๑  ประกาศนี้เรียกว่า
"ประกาศกรมสวัสดิการและคุ้มครองแรงงาน เรื่องหลัก
เกณฑ์และวิธีการในการเลือกตั้งคณะกรรมการสวัสดิการในสถานประกอบกิจการ"
                        ข้อ
๒ 
ประกาศนี้ให้ใช้บังคับตั้งแต่วันที่ ๑๙ สิงหาคม ๒๕๔๑ เป็นต้นไป
                        ข้อ
๓ 
ให้นายจ้างจัดให้คณะกรรมการสวัสดิการในสถานประกอบกิจการภายในหก
สิบวันนับแต่วันที่ประกาศนี้มีผลใช้บังคับ
หรือภายในสามสิบวันนับแต่วันที่มีลูกจ้างครบห้าสิบคน
                        ข้อ
๔ 
ในสถานประกอบกิจการแห่งหนึ่งให้เลือกตั้งคณะกรรมการสวัสดิการในสถาน
ประกอบกิจการได้หนึ่งคณะ
                        สถานประกอบกิจการตามวรรคหนึ่ง
หมายความรวมถึง สำนักงานสาขาหรือหน่วย
งานของนายจ้างแต่ละแห่งที่ตั้งอยู่ภายนอก
ซึ่งแต่ละแห่งมีลูกจ้างตั้งแต่ห้าสิบคนขึ้นไปด้วย
                        ข้อ
๕ 
ให้นายจ้างแต่งตั้งลูกจ้างในสถานประกอบกิจการไม่น้อยกว่าห้าคนซึ่งไม่
ประสงค์จะสมัครรับเลือกตั้งเป็นกรรมการสวัสดิการในสถานประกอบการเป็นคณะกรรมการดำเนิน
การเลือกตั้ง
                        ข้อ
๖ 
ให้คณะกรรมการดำเนินการเลือกตั้งประกาศกำหนดวัน เวลา และสถานที่ใน
การเลือกตั้งกรรมการสวัสดิการในสถานประกอบกิจการ
ตลอดจนกำหนดระยะเวลารับสมัครผู้ที่จะ
สมัครรับเลือกตั้งเป็นกรรมการสวัสดิการในสถานประกอบกิจการ
และแจ้งให้นายจ้างและพนักงาน
ตรวจแรงงานท้องที่ที่สถานประกอบกิจการตั้งอยู่ทราบโดยเร็ว
                        ให้นายจ้างประกาศการเลือกตั้งกรรมการสวัสดิการในสถานประกอบกิจการไว้
ณ
สถานที่ที่ลูกจ้างทำงานทุกแห่งเป็นเวลาอย่างน้อยสิบวันก่อนวันเลือกตั้ง
                        ข้อ
๗  ภายใต้บังคับข้อ ๒
ลูกจ้างในสถานประกอบกิจการทุกคนมีสิทธิสมัครรับ
เลือกตั้งและมีสิทธิลงคะแนนเสียงเลือกตั้ง
                        ข้อ
๘ 
ให้ผู้ที่จะสมัครรับเลือกตั้งเป็นกรรมการสวัสดิการในสถานประกอบกิจการยื่น
ใบสมัครรับเลือกตั้งต่อคณะกรรมการดำเนินการเลือกตั้งภายในกำหนดระยะเวลาตามที่ระบุไว้ใน
ประกาศ ใบสมัครรับเลือกตั้งให้มีข้อความอย่างน้อย
ดังต่อไปนี้
                        (๑)  ชื่อตัวและชื่อสกุล
                        (๒)  วัน เดือน ปีเกิด หรืออายุ
                        (๓) 
ตำแหน่งหรือหน้าที่ที่ปฏิบัติในสถานประกอบกิจการ ตลอดจนระยะเวลาในการ
ทำงานกับสถานประกอบกิจการแห่งนั้น
                        (๔)  ลายมือชื่อ
                        เมื่อคณะกรรมการดำเนินการเลือกตั้งได้รับใบสมัครซึ่งกรอกข้อความถูกต้องครบ
ถ้วยแล้ว
ให้กำหนดหมายเลขประจำตัวผู้สมัครเรียงตามลำดับใบสมัคร
ในกรณีที่มีปัญหาเกี่ยวกับการ
กำหนดหมายเลขประจำตัวผู้สมัคร
ให้คณะกรรมการดำเนินการเลือกตั้งกำหนดหมายเลขโดยวิธีจับ
ฉลาก
                        ข้อ
๙ 
ให้นายจ้างจัดแผงหรือป้ายสำหรับผู้สมัครรับเลือกตั้งประกาศหาเสียงเลือก
ตั้งภายในบริเวณสถานประกอบกิจการไม่น้อยกว่าสองแห่ง
                        ผู้สมัครรับเลือกตั้งที่ได้หมายเลขประจำตัวแล้ว
มีสิทธิดำเนินการหาเสียงปิดประกาศ
ณ แผงหรือป้ายที่นายจ้างจัดไว้ตามวรรคหนึ่ง แต่จะปิดประกาศ
ณ ที่อื่นนอกจากแผงหรือป้ายที่นาย
จ้างจัดไว้
หรือประชุมลูกจ้างหรือกระจายเสียงในระหว่างเวลาทำงานได้ต่อเมื่อนายจ้างอนุญาต
                        ข้อ
๑๐ 
ให้นายจ้างจัดทำบัญชีรายชื่อลูกจ้างทุกคนในสถานประกอบกิจการและส่งให้
คณะกรรมการดำเนินการเลือกตั้งหนึ่งชุดก่อนวันเลือกตั้งไม่น้อยกว่าสามวันและนำบัญชีรายชื่อลูกจ้าง
ดังกล่าวอีกชุดหนึ่งปิดประกาศไว้ให้ลูกจ้างตรวจดูรายชื่อก่อนวันเลือกตั้งไม่น้อยกว่าสามวัน
                        ในกรณีที่ไม่มีรายชื่อลูกจ้างผู้ใดในบัญชี
หรือบัญชีรายชื่อลูกจ้างดังกล่าวไม่ถูกต้อง
ลูกจ้างมีสิทธิคัดค้านและขอให้นายจ้างแก้ไขให้ถูกต้องได้
ให้นายจ้างดำเนินการแก้ไขโดยเร็วและปิด
ประกาศบัญชีรายชื่อลูกจ้างใหม่ก่อนวันเลือกตั้ง
                        ข้อ
๑๑ 
ให้คณะกรรมการดำเนินการเลือกตั้งเตรียมการเลือกตั้ง โดยจัดหาอุปกรณ์
สำหรับใช้ลงคะแนนเสียงเลือกตั้ง ดังต่อไปนี้
                        (๑)  บัตรเลือกตั้งซึ่งมีหมายเลขประจำตัวผู้สมัครทุกคน
                        (๒)  หีบลงคะแนนเสียงเลือกตั้ง
                        (๓)  เครื่องเขียน
                        (๔) 
กระดานหรือกระดาษหรืออุปกรณ์อย่างอื่นคล้ายคลึงกัน เพื่อใช้ในการนับ
คะแนนเสียง ทั้งนี้
ให้มีขนาดใหญ่พอที่จะให้บุคคลอื่นเห็นได้ชัดในขณะนับคะแนนเสียง
                        ให้นายจ้างจัดหาอุปกรณ์ดังกล่าวในวรรคหนึ่ง
เมื่อคณะกรรมการดำเนินการเลือกตั้ง
ร้องขอ
                        ข้อ
๑๒ 
ให้คณะกรรมการดำเนินการเลือกตั้งกำหนดระยะเวลาการลงคะแนนเสียง
ไม่น้อยกว่าสี่ชั่วโมงติดต่อกัน
                        ในกรณีที่ลูกจ้างทำงานเป็นกะหรือทำงานในเวลาแตกต่างกันหรือทำงานต่างสถานที่กัน
และไม่อาจมาลงคะแนนเสียงพร้อมกันในระยะเวลาหนึ่งได้
ให้จัดให้มีการลงคะแนนเสียงแยกกัน
หรือในระยะเวลาอื่นที่ลูกจ้างมีโอกาสลงคะแนนเสียงได้ทุกคน
                        ในวันเลือกตั้ง
ให้คณะกรรมการดำเนินการเลือกตั้งประกาศรายชื่อและหมายเลข
ประจำตัวผู้สมัครรับเลือกตั้งไว้ ณ สถานที่ทำการเลือกตั้ง
                        ข้อ
๑๓ 
การเลือกตั้งกรรมการสวัสดิการในสถานประกอบกิจการให้กระทำโดยวิธี
การลงคะแนนเสียงในบัตรเลือกตั้ง
โดยให้ผู้มีสิทธิลงคะแนนเสียงเลือกตั้งไปแจ้งต่อคณะกรรมการ
ดำเนินการเลือกตั้งในวันเลือกตั้ง
แล้วให้คณะกรรมการดำเนินการเลือกตั้งตรวจบัญชีรายชื่อและจด
แจ้งหมายเหตุในบัญชีรายชื่อว่าบุคคลดังกล่าวมาใช้สิทธิเลือกตั้งแล้ว
พร้อมทั้งมอบบัตรลงคะแนน
เสียงให้ผู้มีสิทธิดังกล่าวหนึ่งชุด
                        ข้อ
๑๔ ก่อนการลงคะแนนเสียงเลือกตั้งให้คณะกรรมการดำเนินการเลือกตั้งเปิดหีบ
บัตรเลือกตั้งต่อหน้าบุคคลอื่นที่อยู่ในบริเวณสถานที่เลือกตั้ง
เพื่อแสดงว่าไม่มีบัตรเลือกตั้งหรือสิ่ง
ใดๆ ในหีบบัตรเลือกตั้ง
แล้วผนึกหีบบัตรเลือกตั้งนั้นต่อหน้าบุคคลที่อยู่ ณ ที่นั้น และหากกระทำได้
ให้บุคคลดังกล่าวร่วมกับคณะกรรมการดำเนินการเลือกตั้งลงลายมือชื่อในบันทึกแจ้งการเปิดและปิด
หีบบัตรดังกล่าวด้วย
                        ข้อ
๑๕ 
ให้ผู้มีสิทธิลงคะแนนเสียงเลือกตั้งซึ่งได้รับบัตรเลือกตั้ง
ลงคะแนนเสียงโดย
วิธีการกากบาทหรือทำเครื่องหมายที่แสดงว่าได้เลือกผู้ที่มีหมายเลขประจำตัวดังกล่าวเป็นกรรมการ
สวัสดิการในสถานประกอบกิจการ
ผู้มีสิทธิลงคะแนนเสียงเลือกตั้งจะลงคะแนนเสียงเกินจำนวนกรรม
การซึ่งกำหนดไว้ไม่ได้
ในกรณีที่มีการลงคะแนนเสียงเกินจำนวนกรรมการสวัสดิการในสถานประกอบ
กิจการ
ให้ถือว่าบัตรลงคะแนนเสียงดังกล่าวเป็นบัตรเสียและไม่ให้นับคะแนนเสียงในบัตรนั้น
                        เมื่อผู้มีสิทธิลงคะแนนเสียงเลือกตั้งลงคะแนนเสียงแล้ว
ให้พับบัตรเลือกตั้งมอบให้
คณะกรรมการดำเนินการเลือกตั้ง
                        ให้คณะกรรมการดำเนินการเลือกตั้งหย่อนบัตรเลือกตั้งลงในหีบบัตรเลือกตั้งต่อหน้า
ผู้ลงคะแนนเสียงเลือกตั้ง
                        ข้อ
๑๖ 
เมื่อถึงเวลาสิ้นสุดการเลือกตั้งแล้ว ให้คณะกรรมการดำเนินการเลือกตั้ง
ประกาศด้วยวาจาว่าพ้นกำหนดการลงคะแนนเสียงแล้ว และจะดำเนินการนับคะแนนเสียงต่อไป
                        ในการนับคะแนนเสียง
ให้คณะกรรมการดำเนินการเลือกตั้งเปิดหีบบัตรและเริ่มนับ
คะแนนเสียงโดยการเปิดบัตรเลือกตั้งคราวละหนึ่งบัตร
แสดงให้ผู้เกี่ยวข้องได้เห็นทั่วกัน แล้วขาน
คะแนนเสียง เพื่อให้คณะกรรมการดำเนินการเลือกตั้งซึ่งีหน้าที่บันทึกคะแนนเสียงำด้บันทึกคะแนน
เสียงไว้และให้ดำเนินการเช่นเดียวกันนี้จนกว่าบัตรเลือกตั้งในหีบบัตรเลือกตั้งหมด
                        ให้คณะกรรมการดำเนินการเลือกตั้งรวมคะแนนเสียงที่ได้รับเลือกตั้งของผู้สมัครรับ
เลือกตั้งทุกคน
ผู้สมัครรับเลือกตั้งซึ่งได้คะแนนเสียงมากที่สุดตามลำดับจำนวนที่กำหนดในกรณีที่มีผู้
ได้คะแนนเสียงเลือกตั้งในลำดับสุดท้ายเท่ากันซึ่งทำให้มีจำนวนผู้ที่ได้รับเลือกตั้งมากกว่าจำนวนที่
กำหนด
ให้คณะกรรมการดำเนินการจับฉลากระหว่างผู้ได้คะแนนเสียงเลือกตั้งในลำดับสุดท้ายเท่ากัน
โดยเปิดเผย เพื่อเป็นกรรกมารสวัสดิการในสถานประกอบกิจการ
                        ข้อ
๑๗ 
ให้คณะกรรมการดำเนินการเลือกตั้งแจ้งผลการเลือกตั้งให้นายจ้างและ
พนักงานตรวจแรงงานแห่งท้องที่ที่สถานประกอบกิจการนั้นตั้งอยู่ภายในสิบวันนับแต่วันเลือกตั้ง
                        ข้อ
๑๘ 
กรรมการสวัสดิการในสถานประกอบกิจการอยู่ในตำแหน่งคราวละไม่เกิน
สองปี แต่อาจได้รับการเลือกตั้งใหม่ได้
                        ข้อ
๑๙  นอกจากการพ้นตำแหน่งตามวาระข้อ
๑๘ กรรมการพ้นตำแหน่ง เมื่อ
                        (๑)
ตาย
                        (๒)  ลาออก
                        (๓)  เป็นคนไร้ความสามารถ
หรือคนเสมือนไร้ความสามารถ
                        (๔) 
ได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความ
ผิดที่ได้กระทำโดยประมาทหรือความผิดลหุโทษ
                        การเลือกตั้งกรรมการการแทนตำแหน่งที่ว่างให้นำข้อกำหนดข้างต้นมาใช้บังคับโดย
อนุโลมและให้กรรมการที่ได้รับเลือกตั้งดำรงตำแหน่งเท่ากับวาระที่เหลืออยู่ของกรรมการซึ่งตนแทน
                        ข้อ
๒๐ 
ให้นายจ้างปิดประกาศรายชื่อและหน้าที่ความรับผิดชอบของคณะกรรมการ
สวัสดิการในสถานประกอบกิจการโดยเปิดเผย
เพื่อให้ลูกจ้างได้ทราบ ณ สถานประกอบกิจการที่มี
คณะกรรมการดังกล่าว
                        เมื่อมีการเปลี่ยนแปลงกรรมการ
ให้นายจ้างปิดประกาศรายชื่อภายในสามสิบวันนับ
แต่วันที่เปลี่ยนแปลง
                        การประกาศรายชื่อตามวรรคหนึ่งและวรรคสอง
ต้องปิดไว้อย่างน้อยสิบห้าวัน
                        ข้อ
๒๑ 
ให้กรรมการสวัสดิการในสถานประกอบกิจการซึ่งได้รับเลือกตั้งตามข้อ ๑๖
มีสิทธิและหน้าที่ในฐานะกรรมการสวัสดิการในสถานประกอบการ
นับแต่วันเลือกตั้งเป็นต้นไป

                                                            ประกาศ
ณ วันที่ ๑๙ สิงหาคม พ.ศ. ๒๕๔๑
                                                                              ศักดิ์ชัย  ศักดิ์กุลวงศ์
                                                              อธิบดีกรมสวัสดิการและคุ้มครองแรงงาน

[รก.๒๕๔๑/พ๗๑ง/๒๔/๑๙/สิงหาคม ๒๕๔๑]
                                                                                                อัมพิกา/แก้ไข
                                                                                                ๒๐/๙/๔๔